Φάκελος Transfer και προσθήκη λιμανιών!

Σας περιγράφω το σχεδιασμό για τη συμπλήρωση του προγράμματος, όπου αν υλοποιηθεί θα έχουμε πλήρη και ολοκληρωμένη εικόνα, η οποία προσεγγίστηκε με την προσθήκη των οδηγών.

Δυστυχώς, στις προδιαγραφές που πρότεινα για τον ανασχεδιασμό του προγράμματος πρίν από περίπου ένα μήνα, πουθενά δεν αναφερόταν η λέξη "λιμάνι" εφόσον δε γνώριζα ότι συμμετέχει στη συνολική εικόνα, από κανέναν δεν αναφέρθηκε, ούτε καν από τη Μαριλένα η οποία είχε αναλάβει το συγκεκριμένο κομμάτι και ήταν η πλέον ενδιαφερόμενη.

Βέβαια, μετά την ολοκλήρωση των αλλαγών και αφού αφιέρωσα δύο απογεύματα μαζί της και όταν την είδα να κάνει σύνολα, προσθέσεις και αφαιρέσεις χειρόγραφες(!!!) (πράξεις οι οποίες δεν ήταν δύσκολες ούτε απαιτούσαν πολύ χρόνο – ίσως γιαυτό δεν έκανε λόγο για λιμάνια), διαπίστωσα ότι θα ήταν σκόπιμο να γίνουν περαιτέρω προσθήκες, ίσως σε κάποια μελλοντική έκδοση ...και μετά ανέλαβε η Ευα!

Προτείνω, λοιπόν, τα παρακάτω:

1. Προσθήκη νέου πίνακα "Λιμάνια"

Εδώ θα καταχωρηθούν τα λιμάνια αναχώρησης, π.χ. Κέρκυρας

2. Προσθήκη νέου πεδίου "Λιμάνι αναχώρησης" στις εγγραφές των δρομολογίων και ενημέρωσή του.

Για παράδειγμα το δρομολόγιο Αχαράβη-Κέρκυρα θα έχει ως λιμάνι αναχώρησης αυτό της Κέρκυρας.

Το "δρομολόγιο" που υπάρχει για τα "No transfer" δεν θα έχει λιμάνι αναχώρησης.

3. Προσθήκη νέου πεδίου "Λιμάνι αναχώρησης" στις εγγραφές των transfer.

Αυτό το πεδίο θα εμφανίζεται και θα ενημερώνεται αυτόματα κατά την καταχώρηση, σύμφωνα με το επιλεγμένο δρομολόγιο με δυνατότητα αλλαγής του.

Για το δρομολόγιο "No Transfer", το πεδίο θα μπορεί να ενημερωθεί είτε τη στιγμή της καταχώρησης, αφού ξέρουμε σε ποιο λιμάνι θα πάνε μόνοι τους οι επιβάτες, είτε αργότερα με μαζική επεξεργασία παρόμοια με αυτή της ενημέρωσης των οδηγών.

4. Προσθήκη νέου συγκεντρωτικού πίνακα όπως έχουμε ήδη για τους προορισμούς, τους πελάτες, τα δρομολόγια και τους

οδηγούς. Θα εμφανίζει συγκεντρωτικά τα άτομα ανά λιμάνι αναχώρησης και προορισμό σύμφωνα με το παρακάτω παράδειγμα:

Λιμάνια

------------

Corfu 420

Paxos - Antipaxos 200

Blue lagoon 220

Lefkimmi 150

Paxos - Antipaxos 80

Blue lagoon 70

Φαίνεται με μια ματιά, ότι από το λιμάνι της πόλης για Παξούς θα αναχωρήσουν συνολικά 200 άτομα. Στον αριθμό αυτό συμπεριλαμβάνονται τα άτομα από τα δρομολόγια των οποίων το λιμάνι αναχώρησης είναι της Κέρκυρας, σύμφωνα με την παράγραφο 2, πλέον αυτά τα άτομα τα οποία είναι "Νο transfer" και έχουμε εμείς ενημερώσει ότι πρόκειται να αναχωρήσουν από το λιμάνι της Κέρκυρας, σύμφωνα με την παράγραφο 3.

Με βάση τα παραπάνω άτομα, τα σύνολα ανά προορισμό θα έχουν ως εξής:

Paxos - Antipaxos 280

Blue lagoon 290

Το κόστος είναι €85,00 το οποίο θα εξοφληθεί μόλις ολοκληρωθούν οι αλλαγές, ενημερωθούν οι υπολογιστές σας επιτόπου από εμένα και εκπαιδευτεί τουλάχιστον η Ευα. Ο χρόνος παράδοσης είναι δύο με τρεις ημέρες.

Περιμένω συμπληρωματικά σχόλια και παρατηρήσεις από όλους όσους εμπλέκονται στο χειρισμό της εφαρμογής.

Με φιλικούς χαιρετισμούς,

Γιάννης Σουρβίνος

6987 810 747