**Καταστάσεις επιβατών πλοίων**

Η υπάρχουσα διαδικασία όσον αφορά την δημιουργία νέων εγγραφών για τις οποίες δεν υπάρχουν κάρτες επιβατών, έχει ως εξής:

1. Εμφανίζουμε (με ημερομηνία παλαιότερη της σημερινής) εγγραφές που έχουμε ήδη καταχωρήσει.

2. Κάνουμε εξαγωγή αυτών των εγγραφών, ώστε να δημιουργηθεί ένα αρχείο .txt

3. Επεξεργαζόμαστε αυτό το αρχείο:

α) Κρατάμε τις εγγραφές που θέλουμε και διαγράφουμε τις υπόλοιπες.

β) Αλλάζουμε πάντα την ημερομηνία.

γ) Αν χρειαστεί αλλάζουμε τον κωδικό του πλοίου και το δρομολογίου.

δ) Αποθηκεύουμε το αρχείο.

ε) Κάνουμε ειααγωγή εγγραφών και ελπίζουμε να πάνε όλα καλά...

... γιατί η μορφή του αρχείου πρέπει να έχει μία συγκεκριμένη μορφή και είναι πολύ εύκολο να γίνουν λάθη κατά την επεξεργασία, όπως για παράδειγμα να προστεθούν ή να αφαιρεθούν χαρακτήρες.

Τότε το πρόγραμμα θα εντοπίσει τα λάθη και η εισαγωγή δεν θα γίνει. Αυτό σημαίνει ότι θα πρέπει να ελέγξουμε το αρχείο ή να φτιάξουμε άλλο και να επαναλάβουμε τη διαδικασία.

Εχοντας υπόψη:

1. Την πίεση του χρόνου για να σταλούν τα δεδομένα στον παραλήπτη.

2. Τους πελάτες που έρχονται στο γραφείο και στους οποίους πρέπει να δώσουμε πληροφορίες άμεσα, άρα δεν μπορούμε να τους πούμε να περιμένουν να τελειώσουμε(!) με την αντιγραφή / επικόλληση(!)

3. Τις τηλεφωνικές κλήσεις που πρέπει (πάλι) να απαντήσουμε άμεσα.

4. Την πολυπλοκότητα που αφορά την όλη διαδικασία και έχει να κάνει με τις διαφορετικές εταιρίες στις οποίες καταχωρούμε, τα διαφορετικά πλοία και τους διαφορετικούς προορισμούς

Προτείνω να απλοποιηθεί η διαδικασία ως εξής:

1. Εμφανίζουμε τις εγγραφές που μας ενδιαφέρουν, δηλαδή τις σημερινές, δίνοντας τα κριτήρια όπως κάνουμε μέχρι τώρα.

2. Επιλέγουμε 'Δημιουργία εγγραφών'.

3. Εισάγουμε τον αριθμό των επιβατών που μας λείπουν

4. Επιλέγουμε 'Συνέχεια'

5. Αυτό ήταν!

Το πρόγραμμα θα επιλέξει τυχαία ονόματα επιβατών (όσα του είπαμε στο βήμα 3) από τα ήδη καταχωρημένα (ανεξάρτητα ημερομηνίας, πλοίου, προορισμού και δρομολογίου) και θα δημιουργήσει νέες εγγραφές στην ημερομηνία, πλοίο, προορισμό και δρομολόγιο που έχουμε αυτή τη στιγμή μπροστά μας!

Καταλαβαίνετε, ότι ο χρόνος που χρειαζόμαστε για την όλη διαδικασία στην ουσία εκμηδενίζεται χωρίς καμμία απολύτως παρέμβαση του χρήστη, άρα η πιθανότητα λάθους πλησιάζει το μηδέν.

Αν σας ενδιαφέρει, επικοινωνήστε μαζί μου για το κόστος και την ημερομηνία παράδοσης.

Ευχαριστώ,

Γιάννης Σουρβίνος

6987 810 747